open-index/open-wikipedia-markdown huggingface dataset:
Ēriks Gustafsons (1988)

**Ēriks Gustafsons** (; dzimis 1988. gada 15. decembrī) ir zviedru hokejists, aizsargs. Pašlaik (2023) Gustafsons spēlē Zviedrijas hokeja līgas vienībā *[[Luleå HF]]*.

## Spēlētāja karjera
Pēc divarpus NCAA čempionātā aizvadītām sezonām, profesionāļa karjeru Gustafsons sāka 2009.—10. gada sezonas otrajā pusē, aizvadot piecas spēles AHL kluba Adirondekas "Phantoms" rindās. 2010.—11. gada sezonā aizsargs aizvadīja trīs spēles arī NHL kluba Filadelfijas "Flyers" rindās.

2011.—12. gada sezonā hokejists "Flyers" rindās aizvadīja 30 spēles, taču 2012.—13. gada sezonā bija izcīnījis vietu komandas pamatsastāvā. 2013.—14. gada sezonas gaitā "Flyers" sastāvā aizvadīja vien 31 spēli. 2014. gada maijā noslēdza viena gada līgumu ar KHL klubu Omskas "Avangard". 2015.—16. gada sezonā spēlēja Šveices hokeja līgas vienībā Klotenes "Flyers", taču tad atgriezās Omskā.

2018. gadā pievienojās Zviedrijas hokeja līgas klubam *[[Luleå HF]]*, kļūstot par tās kapteini. 2019. gadā tika atzīts par līgas labāko aizsargu.

Zviedrijas hokeja izlases rindās izcīnījis zelta medaļas 2013. gada, kā arī bronzas medaļas 2014. gada Pasaules čempionātos.

## Ārējās saites
Niklass Dānielsons

**Niklass Dānielsons** (; dzimis 1984. gada 7. decembrī) ir zviedru hokejists, labās malas uzbrucējs. Pašlaik (2018) Dānielsons spēlē Zviedrijas hokeja līgas vienībā *[[Brynäs IF]]*.

## Spēlētāja karjera
Profesionāļa karjeru Dānielsons sāka 2002.—03. gada sezonā, kad debitēja Zviedrijas Elitsērijas kluba Brynäs IF rindās. 2003.—04. gada sezonu hokejists Brynäs IF rindās aizvadīja pilnībā, taču nākamajās sezonas noturēties komandas sastāvā Danielsonam neizdevās, 2005.—06. gada sezonu pilnībā aizvadot Allsvenskan līgas kluba Almtuna IS rindās.

2006.—07. gada sezonā Dānielsons pārgāja uz Djurgårdens IF vienību, tās sastāvā spēlējot līdz pat 2009.—10. gada sezonas izskaņai. 2010.—11. un 2011.—12. gada sezonas uzbrucējs aizvadīja MODO Hockey rindās, 2011.—12. gada sezonu noslēdzot ar labāko lietderības koeficientu visā līgā.

2012.—13. gada sezonu iesāka Šveices hokeja līgas kluba HK Berne rindās, taču tad hokejists pārgāja uz KHL vienību Prāgas "Lev". Tiesa, jau 2013.—14. gada sezonas ievadā Dānielsons atgriezās Šveicē, pievienojtoies HK Rapersvīlas sastāvam. No 2015. līdz 2018. gadam spēlēja HK Lozannas rindās.

Zviedrijas hokeja izlases rindās izcīnījis zelta medaļas 2013. gada, kā arī bronzas medaļas 2014. gada Pasaules čempionātos.

## Ārējās saites
Saldumi

[thumbnail|235px|Saldumi [Damaskas tirgū]]
**Saldumi** ir dažādu veidu konditorejas izstrādājumi, kuru galvenā izejviela ir cukurs. No dažādām masām, piemēram, šokolādes, pomādes, augļu želejas, marcipāna, gatavotus saldumus sauc par **konfektēm** (no , kas savukārt no , no *conficere* — 'pagatavot'). Izskata uzlabošanai saldumiem nereti mēdz pievienot dažādas pārtikas krāsvielas.

Mūsdienās arvien izplatītāki kļūst bezcukura saldumi, kur cukurs aizstāts ar saldinātājiem.  Populāri kļūst saldumi, kas ražoti no dabīgām sastāvdaļām, piemēram, medus, stēvijas vai kokosriekstu cukura.

## Atsauces
Aleksandrs Edlers

**Aleksandrs Edlers** (; dzimis 1986. gada 21. aprīlī) ir zviedru hokejists, aizsargs, Zviedrijas hokeja izlases dalībnieks. Pašlaik (2023) Edlers spēlē Nacionālās hokeja līgas kluba Losandželosas "Kings" rindās.

## Spēlētāja karjera
Profesionāļa karjeru Edlers sāka 2006.—07. gada sezonā, dalot savu spēles laiku starp NHL klubu Vankūveras "Canucks" un AHL vienību Manitobas "Moose". 2007.—08. gada sezonā Edleram jau bija izdevies nostiprināties "Canucks" rindās.

2010.—11. gada sezonā kopā ar komandu hokejists sasniedza Stenlija kausa finālu, tajā gan piekāpjoties Bostonas "Bruins". 2012. gadā spēlē NHL Visu Zvaigžņu spēlē.

Zviedrijas hokeja izlases rindās izcīnījis sudrabu 2014. gada Olimpiskajā turnīrā, kā arī kļuvis par 2013. gada Pasaules čempionu.

## Ārējās saites
Raiens Kārters

**Raiens Kārters** (; dzimis 1983. gada 3. augustā) ir amerikāņu bijušais hokejists, centra uzbrucējs.

## Spēlētāja karjera
Profesionāļa karjeru Kārters sāka 2006.—07. gada sezonā, to aizvadot AHL klubā Portlendas "Pirates". Izslēgšanas kārtā hokejists četras spēles aizvadīja arī NHL kluba Anahaimas "Ducks" sastāvā, Kārteram kopā ar komandu izcīnot Stenlija kausu. Nākamajā sezonā uzbrucējs "Ducks" rindās aizvadīja jau 34 spēles.

2010.—11. gada sezonas pirmajā pusē Kārters tika aizmainīts uz Karolīnas "Hurricanes", taču vien pāris mēnešus vēlāk tika aizmainīts jau uz Floridas "Panthers". 2011.—12. gada sezonas ievadā Kārters nonāca jau Ņūdžersijas "Devils" rindās.

ASV hokeja izlases rindās izcīnījis bronzas medaļas 2013. gada Pasaules čempionātā. Spēlējis arī 2010. gada Pasaules čempionātā.

## Ārējās saites
Vilja las Estreljasa

**Vilja las Estreljasa** ( — ‘Zvaigžņu pilsēta’) ir Čīlei piederīga apdzīvotā vieta Antarktikā, viena no divām civilajām apdzīvotajām vietām kontinentā (otrā ir Argentīnas Fortina Sarhento Kabrala Triniti pussalā). Izvietojusies Dienvidšetlendas salu arhipelāga lielākās salas Karaļa Džordža salas dienvidrietumos, no ledus brīvajā Faildsa pussalā Maksvela līča krastā.

Pilsēta dibināta 1984. gada 9. aprīlī, nodalot Kara flotes pakļautībā esošo Eduardofrejas un Rodolfomaršas polārstaciju civilās struktūras. 1995. gadā pilsētiņā tika izvietota INACH polārstacija Hulioeskudero. Cieši blakus pilsētiņai strauta otrā krastā atrodas Krievijas polārstacija Belinshauzena, divus kilometrus uz dienvidiem — Ķīnas polārstacija Čančena, 3,5 km uz ziemeļaustrumiem — Urugvajas polārstacija Artigasa, 1 km uz ziemeļrietumiem — Tenjentes Rodolfo Marša Martina lidosta.

Pilsētiņa izvietojusies Čīles Antarktiskās Teritorijas daļā, kas pārklājas ar Argentīnas Antarktikas un Britu Antarktiskās teritorijas pretenzijām. Administratīvi ietilpst Magelanesas un Čīles Antarktikas reģiona Čīles Antarktikas provincē, veidojot Antartikas komūnu, kurai nav pašai savas administrācijas (tiek pārvaldīta no provinces centra Puertoviljamsas).

Pilsētiņas apbūve veidojas no 18 moduļiem, kuru platība ir 72 vai 90 m². Tos pārsvarā apdzīvo Čīles Gaisa spēku un Civilās aviācijas pārvaldes personāls ar ģimenēm, kā arī polārstaciju pētnieki un apkalpojošais personāls. Pilsētiņā ir skola, pasts, bibliotēka, banka, hospitālis un katoļu kapela. Nodrošināti telefona, interneta un kopš 2005. gada mobilā telefona sakari. Darbojas radio un TV stacija. Iedzīvotāju skaits svārstās no 80 ziemas sezonā līdz vairāk kā 150 vasarā.

## Atsauces

## Ārējās saites

* Villa Las Estrellas (por Daniel González)
* Living in Antarctica
Stīvens Džonta

**Stīvens Džonta** (*Stephen Gionta*; dzimis 1983. gada 10. oktobrī) ir bijušais amerikāņu hokejists, centra uzbrucējs. Karjeras laikā aizvadījis 301 spēli Nacionālajā hokeja līgas klubos Ņūdžersijas "Devils" un Ņujorkas "Islanders".

Viņa brālis Braiens arī ir profesionāls hokejists.

## Spēlētāja karjera
Pēc četrām NCAA čempionātā aizvadītām sezonām, profesionāļa karjeru Džonta sāka 2005.—2006. gada sezonas otrajā pusē AHL kluba Olbani "River Rats" rindās. No 2006. līdz pat 2010. gadam uzbrucējs spēlēja Lovelas "Devils" rindās.

2010.—2011. gada sezonā kā komandas kapteinis spēlēja Olbani "Devils" rindās, sezonas gaitā aizvadot arī 12 spēles NHL kluba Ņūdžersijas "Devils" sastāvā. 2011.—12. gada regulārajā sezonā NHL Džonta aizvadīja tikai vienu spēli, taču izslēgšanas kārtas komandas sastāvā laukumā devās 23 spēlēs. 2012.—13. gada sezonā hokejists jau bija izcīnījis vietu "Devils" pamatsastāvā, tās rindās spēlējot līdz 2016. gada vasarai. No 2016. līdz 2019. gadam Džonta aizvadīja 31 spēli Ņujorkas "Islanders" rindās, taču 2019. gada vasarā noslēdza karjeru.

ASV hokeja izlases rindās izcīnījis bronzas medaļas 2013. gada Pasaules čempionātā.

## Ārējās saites
Bobijs Batlers

**Bobijs Batlers** (; dzimis ) ir bijušais amerikāņu hokejists, malējais uzbrucējs.

## Spēlētāja karjera
Pēc četrām NCAA čempionātā aizvadītām sezonām, profesionāļa karjeru Batlers sāka 2009.—10. gada sezonas otrajā pusē, kad aizvadīja divas spēles NHL kluba Otavas "Senators" rindās. Nākamajā sezonā viņš savu spēles laiku dalīja starp NHL un AHL, Otavā aizvadot 36 spēles.

2012. gada vasarā uzbrucējs noslēdza līgumu ar Ņūdžersijas "Devils". Lokauta laikā Batlers spēlēja AHL, taču vēlāk sezonas gaitā tika aizmainīts uz Našvilas "Predators" vienību. 2013.—14. gada sezonas laikā "Predators" rindās Batlers aizvadīja tikai divas spēles, sezonu aizvadot AHL vienībā Sanantonio "Rampage".

2015. gada vasarā pārcēlās uz Eiropu, pievienojoties Zviedrijas hokeja līgas klubam MODO Hockey.

ASV hokeja izlases rindās izcīnījis bronzas medaļas 2013. gada Pasaules čempionātā, kā arī 2018. gada ziemas olimpiskajās spēlēs.

## Ārējās saites
STRaND-1

**STRaND-1** (*Surrey Training, Research and Nanosatellite Demonstrator 1*) bija Apvienotās Karalistes eksperimentāls pavadonis. Tas palaists 2013. gada februārī.

Pavadoni izgatavoja Sari Universitātes *Surrey Space Centre* (*SSC*) un Surrey Satellite Technology (*SSTL*). Tā masa bija 3,5 kg un izgatavots CubeSat *3U* formā. Apgādāts ar diviem vadības datoriem: *SSC* izstrādāto ātrdarbīgu datoru ar Linux operētājsistēmu un Google Nexus One viedtālruni ar Android operētājsistēmu. Pavadonim bija divu veidu dzinējsistēmas: 8 pulsējošās plazmas dzinēji un ūdens—spirta dzinējsistēma.

*STRaND-1* bija plānots veikt eksperimentus divās fāzēs. Sākotnēji ar viedtālruni tiktu izpildītas tikai lietojumprogrammas, lai savāktu dažādus datus. Otrajā fāzē pavadoņa vadība tiktu pārslēgta uz viedtālruni.

*STRaND-1* tika palaists  12:31 UTC ar nesējraķeti PSLV-CA no Satiša Dhavana kosmosa centra. Tas bija sekundārā kravas Indijas/Francijas Zemes tālizpētes pavadonim SARAL. Kopā ar to palaisti pavadoņi NEOSSat, UniBRITE, TUGSAT-1, AAUSAT3, Sapphire.

Radiokontakts ar *STRaND-1* zaudēts marta beigās, kad vēl nebija sākta otrā fāze. Tādējādi tas nekļuva par pirmo viedtālruņa vadītu kosmisko aparātu.

## Atsauces

## Ārējās saites
* STRaND-1 SSTL 
* STRaND 1 Gunter's Space Page
Kriss Batlers

**Kriss Batlers** (; dzimis ) ir bijušais amerikāņu hokejists, aizsargs. Karjeras laikā aizvadījis 407 spēles Nacionālajā hokeja līgā. ASV hokeja izlases rindās piedalījies divos pasaules čempionātos, 2013. gadā izcīnot bronzas medaļu.

## Spēlētāja karjera
Profesionāļa karjeru Batlers sāka 2008.—09. gada sezonā AHL klubā Portlendas "Pirates". Sezonas gaitā gan hokejists aizvadīja arī 47 spēles NHL vienības Bufalo "Sabres" sastāvā. 2011. gada vasarā Batlers tika aizmainīts uz Kalgari "Flames" vienību. 2012.—13. gada NHL sezonas lokauta laikā Batlers spēlēja Allsvenskan līgas klubā HK Karlskrona. 2014. gadā Batlers nonāca Sentluisas "Blues" rindās, tās sastāvā nevienā sezonā gan neaizvadot vairāk par 33 spēlēm. 2018.—19. gada sezonā "Blues" izcīnīja Stenlija kausu. Lai arī Batlers komandas rindās sezonas gaitā laukumā devās tikai 13 spēlēs, viņš bija daļa no paplašinātās komandas un pēc uzvaras slidoja ar kausu.

ASV hokeja izlases rindās izcīnījis bronzas medaļas 2013. gada Pasaules čempionātā. Spēlējis arī 2012. gada Pasaules čempionātā.

## Ārējās saites
Bens Bišops

**Bens Bišops** (; dzimis 1986. gada 21. novembrī) ir bijušais amerikāņu hokejists, vārtsargs. Karjeras laikā Bišops spēlēja Nacionālās hokeja līgas klubu Sentluisas "Blues", Losandželosas "Kings", Otavas "Senators", Tampabejas "Lightning", Dalasas "Stars" sastāvos.

Bišops ir visu laiku garākais vārtsargs, kas jebkad spēlējis NHL, kopā ar Miko Koskinenu, Madsu Sēgordu, Ivanu Fedotovu un Denisu Hildebiju, kura augums ir 2,01 m.

## Spēlētāja karjera
Profesionāļa karjeru Bišops sāka 2007.—08. gada sezonā AHL kluba Piorijas "Rivermen" rindās. 2008.—09. gada sezonā vārtsargs debitēja arī NHL, aizvadot sešas spēles Sentluisas "Blues" sastāvā. Nākamo reizi gan "Blues" rindās Bišops spēlēja vien 2010.—11. gada sezonā.

2011.—12. gada sezonas gaitā tika aizmainīts uz Otavas "Senators", tās sastāvā laukumā dodoties 10 spēlēs. 2012.—13. gada sezonā nonāca jau Tampabejas "Lightning" rindās. Jau nākamajā sezonā Bišops kļuva par komandas pamatvārtsargu. 2014.—15. gada sezonā kopā ar "Lightning" sasniedza Stenlija kausa finālsēriju. 2015.—16. gada sezonā spēlēja NHL Zvaigžņu spēlē un tika iekļauts NHL otrajā simboliskajā izlasē. 2017. gada februāra nogalē tika aizmainīts uz Losandželosas "Kings", bet 9. maijā no Losandželosas "Kings", tika aizmainīts uz Dalasas "Stars", apmaiņā pret 2017. gada drafta 4. kārtas izvēli.

ASV hokeja izlases rindās izcīnījis bronzas medaļas 2013. gada Pasaules čempionātā. Spēlējis arī 2010. gada Pasaules čempionātā.
## Atsauces

## Ārējās saites
Mets Kārls

**Mets Kārls** (; dzimis 1984. gada 25. septembrī) ir bijušais amerikāņu hokejists, aizsargs. Karjeras laikā aizvadījis 730 spēles Nacionālās hokeja līgas klubos Sanhosē "Sharks", Tampabejas "Lightning", Filadelfijas "Flyers" un Našvilas "Predators". ASV hokeja izlases rindās izcīnījis bronzas medaļas 2013. gada Pasaules čempionātā.

## Spēlētāja karjera
Profesionāļa karjeru Kārls sāka 2005.—06. gada sezonā, kurā, paralēli spēlēšanai NCAA čempionātā, 12 spēles aizvadīja NHL kluba Sanhosē "Sharks" sastāvā. Jau nākamajā sezonā "Sharks" sastāvā Kārls aizvadīja 77 spēles. 2008. gada vasarā Kārls tika aizmainīts uz Tampabejas "Lightning", taču vien pāris mēnešus vēlāk nonāca jau Filadelfijas "Flyers" sastāvā. Kopā ar "Flyers" 2009.—10. gada sezonā Kārls sasniedza Stenlija kausa finālu, tajā gan piekāpjoties Čikāgas "Blackhawks". 2012. gada vasarā aizsargs noslēdza sešu gadu līgumu ar Tampabejas "Lightning". 2016. gada vidū "Lightning" izpirka Kārla līgumu, un hokejists noslēdza viena gada vienošanos ar Našvilas "Predators". 25. novembrī komanda līgumu ar hokejistu lauza, un Kārls paziņoja par karjeras beigšanu.

## Ārējās saites
Oši

**Oši** (*Fraxinus*) ir olīvu dzimtas ģints, kurā ietilpst no 45 līdz 65 sugām (par precīzu sugu skaitu nav vienprātības). Oši parasti ir vidēji augsti un augsti koki. Oši ir lapu koki, lielākā daļa no tiem ziemā nomet lapas, bet atsevišķas subtropu sugas ir mūžzaļas.

Latvijā vienīgā ošu ģints suga, kas aug savvaļā, ir parastais osis.

## Sistemātika
* **Oši** (*Fraxinus*)
** **[[Palearktika]]s rietumu sugas**
*** mannas osis (*Fraxinus ornus*)
*** parastais osis (*Fraxinus excelsior*)
*** Sīrijas osis (*Fraxinus syriaca*)
*** šaurlapu osis (*Fraxinus angustifolia*)
*** *[[Fraxinus dimorpha]]*
*** *[[Fraxinus holotricha]]*
*** *[[Fraxinus pallisiae]]*
** **[[Palearktika]]s austrumu sugas**
*** Bunges osis (*Fraxinus bungeana*)
*** Čīsanas osis (*Fraxinus chiisanensis*)
*** Japānas osis (*Fraxinus japonica*)
*** knābjlapu osis (Ķīnas osis, *Fraxinus chinensis*)
*** krāšņziedu osis (*Fraxinus floribunda*)
*** Mandžūrijas osis (*Fraxinus mandschurica*)
*** sīkziedu osis (*Fraxinus micrantha*)
*** Sogdijas osis (*Fraxinus sogdiana*)
*** trīslapu osis (*Fraxinus trifoliata*)
*** Zībolda osis (*Fraxinus sieboldiana*)
*** *[[Fraxinus apertisquamifera]]*
*** *[[Fraxinus baroniana]]*
*** *[[Fraxinus griffithii]]*
*** *[[Fraxinus hubeiensis]]*
*** *[[Fraxinus lanuginosa]]*
*** *[[Fraxinus longicuspis]]*
*** *[[Fraxinus malacophylla]]*
*** *[[Fraxinus mariesii]]*
*** *[[Fraxinus paxiana]]*
*** *[[Fraxinus platypoda]]*
*** *[[Fraxinus raibocarpa]]*
*** *[[Fraxinus spaethiana]]*
*** *[[Fraxinus xanthoxyloides]]*
** Ziemeļamerikas austrumu sugas
*** Amerikas osis (baltais osis, *Fraxinus americana*)
*** Karolīnas osis (*Fraxinus caroliniana*)
*** melnais osis (*Fraxinus nigra*)
*** Pensilvānijas osis (sarkanais osis, *Fraxinus pennsylvanica*)
*** *[[Fraxinus profunda]]*
*** *[[Fraxinus quadrangulata]]*
** Ziemeļamerikas rietumu un dienvidrietumu sugas
*** platlapu osis (Oregonas osis, *Fraxinus latifolia*)
*** rūsganais osis (*Fraxinus rufescens*)
*** Teksasas osis (*Fraxinus texensis*)
*** *[[Fraxinus anomala]]*
*** *[[Fraxinus berlandieriana]]*
*** *[[Fraxinus cuspidata]]*
*** *[[Fraxinus dipetala]]*
*** *[[Fraxinus dubia]]*
*** *[[Fraxinus gooddingii]]*
*** *[[Fraxinus greggii]]*
*** *[[Fraxinus lowellii]]*
*** *[[Fraxinus papillosa]]*
*** *[[Fraxinus purpusii]]*
*** *[[Fraxinus uhdei]]*
*** *[[Fraxinus velutina]]*
Lijas

**Lijas** (*Circus*) ir vanagu dzimtas (*Accipitridae*) plēsīgo putnu ģints, kas pieder liju apakšdzimtai (*Circinae*). Saskaņā ar jaunāko sistemātiku tā ir vienīgā liju apakšdzimtas ģints. Tajā apvienotas 16 mūsdienās dzīvojošas un 2 izmirušas sugas.

Zinātniskais nosaukums *circus* cēlies no vārda - *riņķot*. Riesta laikā mātīte un tēviņš izpilda riesta lidojumu, kopīgi metot lokus debesīs. Lijas mājo atklātās ainavās un ir sastopamas gandrīz visos kontinentos, izņemot Antarktīdu.

## Latvijā
Latvijā sastopmas 4 liju ģints sugas: lauku lija (*Circus cyaneus*), stepes lija (*Circus macrourus*), pļavas lija (*Circus pygargus*) un niedru lija (*Circus aeruginosus*).

## Izskats un īpašības
Liju ģints sugas ir vidēja auguma un liela auguma plēsīgie putni. To ķermeņa garums ir no 41 līdz 60&nbsp;cm. Lijām līdzīgi kā pūcēm ir sejas plīvurs, tikai tas ir mazāks. Tām ir gari spārni un aste, kas nodrošina klusu lidojumu tieši virs zemes. Tās medī dažādus grauzējus, putnus, ķirzakas, vardes un citus nelielus dzīvniekus. Lijām ir garas kājas, kas atvieglo medījuma sagrābšanu zālē.

## Sistemātika
***Liju ģints** (*Circus*)
**Āfrikas niedru lija (*Circus ranivorus*)
**†Eilija lija (*Circus eylesi*)
**Jaungvinejas lija (*Circus spilothorax*)
**Garspārnu lija (*Circus buffoni*)
**Lauku lija (*Circus cyaneus*)
**Niedru lija (*Circus aeruginosus*)
**Madagaskaras lija (*Circus macrosceles*)
**Melnā lija (*Circus maurus*)
**†Meža lija (*Circus dossenus*)
**Pelēkā lija (*Circus cinereus*)
**Pļavas lija (*Circus pygargus*)
**Purva lija (*Circus approximans*)
**Raibumotā lija (*Circus assimilis*)
**Reinjonas lija (*Circus maillardi*)
**Sēmā lija (*Circus melanoleucos*)
**Stepes lija (*Circus macrourus*)
**Svītrainā lija (*Circus spilonotus*)
**Ziemeļamerikas lauku lija (*Circus hudsonius*)

## Atsauces

## Ārējās saites
*Harriers and Harrier Hawks
*Genus Circus
*Harrier
Mihails Šereševskis

**Mihails Šereševskis** (; dzimis , Minska) ir Baltkrievijas starptautiskais meistars šahā.

## Šahista karjera
Ātri izvirzījies par vienu no vadošajiem Baltkrievijas šahistiem. 1971. gadā kļuvis par PSRS sporta meistaru šahā. 1973. gada Latvijas atklātajā šaha čempionātā Daugavpilī kopā ar Alvi Vītoliņu dalījis 1.-2. vietu. Vairākkārt bijis Baltkrievijas šaha čempionāta laureāts un Baltkrievijas izlases dalībnieks PSRS komandu čempionātos. 1980. gadā dalījis 1.-2. vietu tradicionālajā Alekseja Sokoļska memoriālā Minskā. Tomēr vēlākos gados galvenokārt pievērsies šaha trenera darbībai. 1988. gadā Šereševskim piešķirts Baltkrievijas nopelniem bagātā trenera nosaukums. Plaši pazīstamas ir viņa šaha mācību grāmatas: 1988. gadā izdotā «Стратегия эндшпиля» («Galotnes stratēģija») un 1989. gadā izdotā «Контуры эндшпиля» («Galotnes kontūras»). Kopš 1990. gada dzīvo Bulgārijā.

## Atsauces

## Ārējās saites
*  šahista profils vietnē fide.com
*  šahista profils vietnē chessgames.com
*  šahista profils vietnē 365chess.com
*  šahista profils vietnē chesstempo.com
*  šahista profils vietnē olimpbase.org (PSRS komandu čempionāti)
Valters Heuers

**Valters Heuers** (; , Elva, Igaunija — , Viljandi apriņķis, Igaunija) bija Igaunijas šahists un literāts.

## Šahista karjera
1960. gadā kļuvis par PSRS sporta meistaru šahā, uzvarot kvalifikācijas mačā G.Fridšteinu — 7½ : 1½ (+6 −0 =3). Igaunijas šaha čempionātos izcīnijis pilnu medaļu komplektu: 1976. gadā zeltu, 1962. gadā sudrabu, 1961. gadā bronzu.
Piecas reizes Igaunijas izlases sastāvā piedalījies PSRS komandu čempionātos — 1953., 1955., 1962., 1963. un 1975. gadā. 1961. gada Latvijas atklātajā šaha čempionātā Rīgā dalījis 4.—6. vietu.

## Literāts
Beidzis Tartu Valsts universitātes igauņu filoloģijas fakultāti un ilgus gadus strādājis par sporta žurnālistu dažādos preses izdevumos. Bijis līdzautors reportāžu grāmatai «Tokija 1964» par 1964. gada Olimpiskajām spēlēm. 1977. gadā plašu Igaunijas sabiedrības ievērību izpelnījās Heuera biogrāfiskā grāmata par igauņu šaha leģendāro lielmeistaru Paulu Keresu — «Meie Keres» («Mūsu Keress»). Monogrāfija piedzīvoja vairākus atkārtotos izdevumus un tulkojumos, bet pats Heuers par to saņēma prestižo Igaunijas Rakstnieku savienības Jūhana Smūla prēmiju (1977). 2001. gadā apbalvots ar Igaunijas Sarkanā Krusta IV klases Nopelnu ordeni.

## Atsauces

## Ārējās saites
*  šahista profils vietnē chessgames.com
*  šahista profils vietnē 365chess.com
*  šahista profils vietnē chesstempo.com
*  šahista profils vietnē olimpbase.org (PSRS komandu čempionāti)
2001. gada Rēzeknes domes vēlēšanas

**2001. gada Rēzeknes domes vēlēšanas** bija Rēzeknes domes vēlēšanas, kas notika 11. martā 2001. gada Latvijas pašvaldību vēlēšanās. Vēlēšanās Rēzeknes domē tika ievēlēti 11 deputāti no 6 kandidātu sarakstiem.

## Kandidātu saraksti

## Ievēlētie deputāti

## Atsauces
Hosemarija Eskrivā

thumb|200px|Coat of arms of Josemaría Escrivá
**Hosemarija Eskrivā** (), dzimis  Spānijas ziemeļos, miris  Romā, bija katoļu priesteris, prelatūras *"[[Opus Dei]]"* dibinātājs. 2002. gadā pāvests Jānis Pāvils II viņu kanonizēja par svēto.

## Bērnība
Hosemarija Eskrivā dzimis nelielā pilsētiņā — Barbastro, kas atrodas Ziemeļspānijā. Viņš bija otrais bērns sešu bērnu ģimenē. Pārējos bērnus sauca Karmena (1899—1957) un Santjago (1919—1994), vēl trīs par Hosemariju jaunākas māsas nomira laika posmā no 1910.—1913. gadam. Tēvs Hosē Eskrivā un māte Marija Doloresa Albasa bija stingri praktizējoši katoļi un šādā ticības garā arī audzināja savus bērnus. Audzinot savus bērnus, vecāki īpaši uzsvēra regulāras lūgšanas svarīgumu, kā arī nepieciešamību pēc grēksūdzes un Vissvētākā sakramenta. Tas kalpoja par pamatu Hosemarijas tālākajā dzīvē. Viņš savos sprediķos uzsvēra visus šos pamatprincipus, atgādinot, ka kristieša garīgajai dzīvei Vissvētākais sakraments ir tikpat nepieciešams kā gaiss vai ūdens. Ar vecākiem Hosemarijam bija ļoti tuvas un draudzīgas attiecības. Tēvs zēnu bija iedrošinājis vienmēr būt atklātam un vienmēr ļāva dēlam uzticēt savas raizes un ar uzmanību atbildēja uz viņa jautājumiem. 1914. gadā ģimene nonāca finansiālās grūtībās, jo tēvs zaudēja darbu tekstila tirdzniecības uzņēmumā, kurš bankrotēja, tādēļ gadu vēlāk ģimene pārcēlās dzīvot uz Logronjo, kur tēvs atrada jaunu darbu apģērbu tirdzniecībā.

## Studijas un priesterība

Pēc vidusskolas beigšanas Hosemarija iestājās Logronjo garīgajā seminārā, vēlāk mācības turpinot Saragosā.

## Atsauces

## Ārējās saites
* josemariaescriva.info
1114. gads

**1114. gads** () bija gads, kas pēc Jūlija kalendāra sākās ceturtdienā.

## Notikumi
* 7. janvāris — Svētās Romas imperators Heinrihs V Salietis apprecējās ar Anglijas karaļa Henrija I meitu Matildi.

### Nezināms datums
* Katalonijas krustneši iekaroja Baleāru salas.
* par Izjaslavas kņazu kļuva Gļebs Vseslavičs.
* vācu muižnieki sāka sacelties pret Svētās Romas imperatoru Heinrihu V Salieti.

## Dzimuši
* Freizingas Oto (*Otto Frisingensis*), vācu bīskaps un hronists (miris 1158.)

## Miruši
* *iespējams*
** Romāns Vseslavičs, Polockas kņaza Vseslava Bračislaviča dēls
Faildsa šaurums

**Faildsa šaurums** (, ) ir ap  garš un  plats jūras šaurums Dienvidšetlendas salu arhipelāgā Antarktikā. Atdala Karaļa Džordža salas Faildsa pussalu ziemeļos no Nelsona salas Stensberija pussalas dienvidos un savieno Maksvela līci austrumos ar Dreika šauruma akvatoriju rietumos. Šaurumā atrodas vairākas nelielas saliņas un tas bīstams kuģošanai.

Šaurums bijis zināms jau 19. gadsimta roņu medniekiem. Šaurumu nokartēja un nosauca savā vārdā (*Filde's Strait* vai *Filde's Sound*) angļu roņu mednieku kapteinis no Liverpūles Roberts Faildss *(Robert Fildes)*, kurš apmeklēja salas ar brigām *Cora* (1820-1821) un *Robert* (1821-1822) un kurš izveidoja arhipelāgam pirmos pilnīgos burāšanas norādījumus.

## Atsauces
Mērkaziņas

**Mērkaziņas** (*Gallinago*) ir sloku dzimtas (*Scolopacidae*) tārtiņveidīgo putnu ģints, kas apvieno 17 purvos un mitrainēs dzīvojošas putnu sugas. Tās sastopamas gandrīz visos kontinentos, izņemot Antarktīdu. Liela dažādība mājo Eirazijā un Dienvidamerikā, bet Ziemeļamerikā dzīvo tikai viena suga - Amerikas mērkaziņa (*Gallinago delicata*), kuru līdz 2003. gadam klasificēja kā parastās mērkaziņas (*Gallinago gallinago*) pasugu. Toties Austrālijā nedzīvo neviena mērkaziņu suga, izņēmums ir adatastes mērkaziņa (*Gallinago stenura*), kas reizēm no Dienvidaustrumāzijas ieceļo Austrālijā.

Latvijā sastopamas 2 mērkaziņu ģints sugas: mērkaziņa (*Gallinago gallinago*) un ķikuts (*Gallinago media*). Mērkaziņa Latvijā ir samērā parasta ligzdotāja, bet ķikuts ir rets ligzdotājs ar specifiskām biotopa prasībām.

## Izskats un īpašības
Visas mērkaziņu sugas morfoloģiski izskatās ļoti līdzīgas. Tām ir garš, smalks knābis un raibumots, pelēkbrūns apspalvojums. Lielākai daļai sugu ir raksturīgi vakara stundās veikt demonstrējošus lidojumus. Mērkaziņas barojas ar dažādiem bezmugurkaulniekiem, kurus atrod, pārmeklējot dubļus ūdenstilpju krastos un seklumos. Pārmeklēšanas brīdī, knābis strādā līdzīgi šujmašīnas adatai.

## Sistemātika
***Mērkaziņas** (*Gallinago*)
**Adatastes mērkaziņa (*Gallinago stenura*)
**Amerikas mērkaziņa (*Gallinago delicata*)
**Andu mērkaziņa (*Gallinago jamesoni*)
**Āfrikas mērkaziņa (*Gallinago nigripennis*)
**Dienvidamerikas mērkaziņa (*Gallinago paraguaiae*)
**Garknābja mērkaziņa (*Gallinago nobilis*)
**Himalaju mērkaziņa (*Gallinago nemoricola*)
**Japānas mērkaziņa (*Gallinago hardwickii*)
**Kalnu ķikuts (*Gallinago solitaria*)
**Karaliskā mērkaziņa (*Gallinago imperialis*)
**Kordiljeru mērkaziņa (*Gallinago stricklandii*)
**Ķikuts (*Gallinago media*)
**Lielā mērkaziņa (*Gallinago undulata*)
**Madagaskaras mērkaziņa (*Gallinago macrodactyla*)
**Meža ķikuts (*Gallinago megala*)
**Mērkaziņa (*Gallinago gallinago*)
**Punas mērkaziņa (*Gallinago andina*)

## Atsauces

## Ārējās saites

*IBC: Snipes, Sandpipers and Phalaropes (Scolopacidae)
1119. gads

**1119. gads** () bija gads, kas pēc Jūlija kalendāra sākās trešdienā.

## Notikumi
* 1. februāris — Kaliksts II kļuva par Romas pāvestu.
* 20. augusts — notika Brenevilas kauja, kurā franči zaudēja angļiem un normaņiem.
* 19. septembris — Anglijā tika novēroti daži atsevišķi zemestrīces grūdieni.

### Nezināms datums

## Dzimuši

## Miruši
* 29. janvāris — Gelasijs II, Romas pāvests (dzimis laika posmā no 1060. līdz 1064. gadam)
* 13. septembris — Gļebs Vseslavičs, Minskas kņazs (dzimis ap 1060. gadu)
Linköpings HC

**Linköpings HC** ir hokeja komanda, kas bāzēta Linšēpingā, Zviedrijā, un spēlē Zviedrijas hokeja līgā. Klubs dibināts 1976. gadā.

Elitsēriju komanda pirmo reizi sasniedza 1999. gadā un spēlē tajā kopš 2001. gada. 2006.—07. un 2007.—08. gada sezonā Linköpings HC sasniedza izslēgšanas kārtas finālu, abās reizēs gan samierinoties ar līgas sudraba medaļām.

2007.—08. gada sezonā komandas sastāvā vairākas spēles aizvadīja arī latviešu aizsargs Krišjānis Rēdlihs.

## Spēlētāji
### Līgas apbalvojumi
Linköpings HC spēlētāji, kas saņēmuši līgas apbalvojumus.

* ***[[Guldpucken]]***
** Magnuss Johansons — 2010
* ***[[Guldhjälmen]]***
** Toni Mortensons — 2008
** Magnuss Johansons — 2011
* **[[Hokana Loba balva]]**
** Matīass Veinhandls — 2008
** Jans Hlavāčs — 2010
** Karls Sēderbergs — 2013
** Čeds Kolariks — 2014
** Broks Litls — 2015, 2020

## Ārējās saites
* Komandas oficiālā mājaslapa
* Eliteprospects.com komandas lapa
Trenčīnas "Dukla"

**Trenčīnas "Dukla"** ir hokeja komanda, kas bāzēta Trenčīnā, Slovākijā, un spēlē Slovākijas Ekstralīgā. Klubs dibināts 1962. gadā un trīs reizes ir izcīnījis Slovākijas čempiones titulu.

1992. gadā komanda izcīnīja Čehoslovākijas čempiones titulu.

No 2001. līdz 2003. gadam divas sezonas komandas sastāvā aizvadīja latviešu aizsargs Normunds Sējējs.

## Ārējās saites
* Komandas oficiālā mājaslapa
* Eliteprospects.com komandas lapa
U Tans

**U Tans** (; dzimis , miris ) bija Birmas diplomāts.

Laikā no 1961. gada novembrim līdz 1971. gada decembrim Tans pildīja ANO ģenerālsekretāra amata pienākumus. Par ģenerālsekretāru tika izvēlēts pēc iepriekšējā ģenerālsekretāra Dāga Hammaršelda bojāejas. Viens no viņa sasniegumiem ģenerālsekretāra amatā bija palīdzība sarunu sekmēšanā starp ASV prezidentu Džonu Kenediju un PSRS premjeru Ņikitu Hruščovu Kubas raķešu krīzes laikā.

Viņa pilnais tituls pēc Birmas Savienības ordeņa saņemšanas 1961. gadā bija *Maha Thray Sithu U Thant*, bet ikdienā viņš tika saukts par "Tana kungu", jo birmiešu valodā "U" aptuveni atbilst vārdam "kungs".

## Ārējās saites
* Biogrāfija
Luleå HF

***Luleå HF*** ir hokeja komanda, kas bāzēta Lūleo, Zviedrijā, un spēlē Zviedrijas hokeja līgā. Klubs dibināts 1977. gadā.

Zviedrijas hokeja līgā komanda spēlē kopš 1984. gada. 1996. gadā izcīnīja Zviedrijas čempiones titulu. 2014.—2015. gada sezonā komanda uzvarēja Čempionu hokeja līgā.

## Komandas sastāvs
**'

=== Vārtsargi ===
* 30  [[Dāvids Rautio]]
* 34  [[Jūels Lasinanti]]

=== Aizsargi ===
* 2  [[Frēdriks Sturmans]]
* 19  [[Jonass Jalvanti]]
* 23  [[Jespers Selgrēns]]
* 27  [[Nils Lundkvists]]
* 29  [[Ēriks Gustafsons (1988)|Ēriks Gustafsons]] ([[Kapteinis (hokejs)|Kapteinis]])
* 32  [[Oskars Engsunds]]
* 39  [[Pontuss Sjēlins]]
* 50  [[Daniels Sondels]]
* 81  [[Joans Ovitū]]

=== Uzbrucēji ===
* 8  [[Noels Gunlers]]
* 10  [[Einars Emanuelsons]]
* 11  [[Peters Emanuelsons]]
* 14  [[Jonass Berglunds]]
* 15  [[Karls Matsons]]
* 16  [[Niklass Olausons]]
* 17  [[Izāks Brenstrēms]]
* 19  [[Mario Kempe]]
* 20  [[Džeks Konnolijs]]
* 21  [[Juhani Tirveinens]]
* 26  [[Radeks Mužīks]]
* 36  [[Emīls Larsons]]
* 51  [[Filips Holanders]]
* 52  [[Karls Fabrisiuss]]
* 67  [[Konstantīns Komareks]]
* 75  [[Artu Ilomeki]]

== Spēlētāji ==
=== Līgas apbalvojumi ===
Luleå HF spēlētāji, kas saņēmuši līgas apbalvojumus.

* ***[[Guldpucken]]***
** [[Mikaels Renbergs]] — 2001
* ***[[Guldhjälmen]]***
** [[Jarmo Milliss]] — 1997
* **Līgas labākais debitants**
** [[Jans Mercigs]] — 1996
* **Honkena balva'''
** Jūels Lasinanti — 2015

## Ārējās saites
* Komandas oficiālā mājaslapa
* Eliteprospects.com komandas lapa
Leksands IF

***Leksands IF*** ir hokeja komanda, kas bāzēta Leksandā, Zviedrijā, un spēlē Zviedrijas hokeja līgā. Klubs dibināts 1938. gadā. Savulaik četras reizes komanda izcīnījusi arī Zviedrijas čempiones titulu, pēdējo reizi to paveicot 1975. gadā.

Pēdējās sezonās komanda bieži rotē starp Zviedrijas hokeja līgu (SHL) un *[[Hockeyallsvenskan|Allsvenskan]]*. 2017. gadā tika pazemināta uz *Allsvenskan*, taču 2019. gadā atgriezās Zviedrijas hokeja līgā.

2000.—01. gada sezonā komandas sastāvā spēlēja Viktors Ignatjevs un Sergejs Naumovs, savukārt 2003.—04. gada sezonā divas spēles Leksands IF rindās aizvadīja arī Aleksandrs Semjonovs.

## Spēlētāji
### Komandas sastāvs
**'

==== Vārtsargi ====
* 40  [[Mants Armalis]]
* 39  [[Filips Larsons]]

==== Aizsargi ====
* 38  [[Olle Alsings]]
* 8  [[Mets Kaito]]
* 10  [[Antons Johansons]]
* 33  [[Daniels Gunnarsons|Edijs Larsons]]
* 57  [[Antons Lindholms]]
* 6   [[Aleksandrs Lundkvists]]
* 55  [[Patriks Norēns|Patriks]] [[Patriks Norēns|Norēns]]

==== Uzbrucēji ====
* 9  [[Kārters Eštons]]
* 34  [[Peters Cehlāriks]]
* 23  [[Lūkass Elvens]]s
* 7  [[Markuss Kālbergs|Markuss Kārlbergs]]
* 11  [[Martins Kārlsons|Martins Karlsons]]
* 28  [[Džastins Klūss]]
* 13  [[Jons Knuts]]
* 14  [[Oskars Langs]]
* 20  [[Ēriks Olhans Linds]]
* 24  [[Fēlikss Ungers Sērums]]
*  [[Lūkass Vejdemo]]
* 26  [[Patriks Zakrisons]]
* 27  [[Mareks Hrivīks]]
* 15  [[Spensers Ebots|Makss Veronno]]
* 12  [[Kalle Estmans]]

=== Līgas apbalvojumi ===
Komandas spēlētāji, kas saņēmuši līgas apbalvojumus.

* ***[[Guldpucken]]***
** [[Oke Lasass]] — 1956
** [[Nise Nilsons]] — 1966
** [[Larss Ēriks Sjēbergs]] — 1969
** [[Tomijs Abrahamsons]] — 1973
** [[Kristers Abrahamsons]] — 1974
** [[Tūmass Junsons]] — 1995
** [[Jonass Bergkvists]] — 1996
* ***[[Guldhjälmen]]***
** [[Pelle Eklunds]] — 1995
** [[Mareks Hrivīks]] — 2021
** [[Makss Verono]] — 2022
* **Hokana Loba balva**
** [[Makss Verono]] — 2022
* **Līgas labākais debitants'''
** Deivids Itfelds — 1999

## Ārējās saites

* Komandas oficiālā mājaslapa
* Eliteprospects.com komandas lapa
Växjö Lakers

**Växjö Lakers** ir hokeja komanda, kas bāzēta Vekšē, Zviedrijā, un spēlē Zviedrijas hokeja līgā. Klubs dibināts 1997. gadā.

Zviedrijas hokeja līgā "Lakers" spēlē kopš 2011. gada. 2015. un 2018. gadā komanda izcīnījusi Zviedrijas čempionu titulu.

## Komandas sastāvs
**'

=== Vārtsargi ===
* 33  [[Emīls Larmi]]
* 70  [[Ādams Āhmans]]

=== Aizsargi ===
* 17  [[Gabriels Karlsons]]
* 21  [[Braiens Kūpers]]
* 8  [[Zaks Giutari]]
* 6  [[Arvīds Hurtigs]]
* 4  [[Kīgans Lovs]]
* 64  [[Ēriks Martinsons]]
* 94  [[Jūels Persons]]
* 36  [[Eliass Rosens]]

=== Uzbrucēji ===
* 86 [[Joahims Blihfelds]]
* 37  [[RHugo Gustafsons]]
* 11  [[Kalle Kossila]]
* 27  [[Martins Lundbergs]]
* 13  [[Dilans Maklalins]]
* 41  [[Ludvigs Nilsons]]
* 22  [[Tobiass Rīders]]
* 69  [[Jakubs Stancls]]
* 9  [[Viktors Sjernborgs]]
* 56  [[Džoels Svensons]]
* 51  [[Emīls Silvegāds]]
* 18  [[Markuss Silvegāds]]
* 87  [[Roberts Rosens (hokejists)|Roberts Rosens]]
* 62  [[Manuels Āgrēns]]
* 45  [[Noa Estlunds]]

=== Līgas apbalvojumi ===
Komandas spēlētāji, kas saņēmuši līgas apbalvojumus.

* ***[[Guldpucken]]***
** [[Eliass Petešons]] — 2018
* ***[[Honkena balva]]***
** [[Viktors Fasts]] — 2018
** [[Viktors Fasts]] — 2021
* **Līgas labākais debitants'''
** Eliass Petešons — 2018

## Ārējās saites

* Komandas oficiālā mājaslapa
* Eliteprospects.com komandas lapa
Örebro HK

***Örebro HK*** ir hokeja klubs, kas bāzēts Erebrū, Zviedrijā un spēlē Zviedrijas hokeja līgā. Klubs dibināts 1990. gadā. Zviedrijas hokeja līgā komanda spēlē kopš 2013. gada.

No 2017. līdz 2019. gadam komandas rindās spēlēja latviešu uzbrucējs Rodrigo Ābols. 2003.—04. gada sezonā, komandai spēlējot *[[Hockeyallsvenskan|Allsvenskan]]*, tās sastāvā bija arī Georgijs Pujacs.

## Komandas sastāvs
**'

=== Vārtsargi ===
* 1  [[Jonass Enrots]]
* 31  [[Jonass Arncens]]

=== Aizsargi ===
* 2  [[Rasmuss Risanens]] <small>([[Kapteinis (hokejs)|Kapteiņa palīgs]])</small>
* 5  [[Gustavs Bakstrēms]]
* 6  [[Filips Berglunds]]
* 25  [[Filips Holms]]
* 8  [[Semjuels Johansons]]
* 56  [[Robins Norels]]

=== Uzbrucēji ===
* 24  [[Hanness Bjerninens]]
* 40  [[Eliass Ekstrems]]
* 61  [[Ludvigs Larsons]] 
* 33  [[Kristofers Mastomeki]] <small>([[Kapteinis (hokejs)|Kapteinis]])</small>
* 36  [[Emils Larsons]]
* 37  [[Glens Gustafsons]]
* 62  [[Roberts Leino]]
* 88  [[Džonatans Lekkerimeki]] 
* 73  [[Olivers Eklinds]]
* 86  [[Matiass Brome]]
* 29  [[Miltons Oskarsons]]
* 46  [[Svante Šēdins]]
* 11  [[Svante Šēdins|Daniks Martels]]
* 17  [[Svante Šēdins|Viljams Vikmens]]

== Spēlētāji ==

=== Līgas apbalvojumi ===
Örebro HK spēlētāji, kas saņēmuši līgas apbalvojumus.

* ***[[Guldhjälmen]]***
** [[Dereks Raians]] — 2015
* **Honkena balva'''
** Jonass Enrots — 2022

## Ārējās saites

* Komandas oficiālā mājaslapa
* Eliteprospects.com komandas lapa
Allsvenskan

***Allsvenskan*** (no zviedru valodas — 'viszviedrijas') var būt:
* Zviedrijas augstākā futbola līga;
* Zviedrijas otra augstākā hokeja līga.
Djurgårdens IF

***Djurgårdens IF*** ir hokeja komanda, kas bāzēta Stokholmā, Zviedrijā, un spēlē Zviedrijas hokeja līgā. Klubs dibināts 1922. gadā.

Zviedrijas čempiones titulu Djurgårdens IF ir izcīnījusi 16 reizes, tādējādi būdama Zviedrijas titulētākā hokeja komanda. Pēdējo reizi komanda to paveica 2001. gadā.

2001.—02. gada sezonā komandas rindās spēlēja Andrejs Ignatovičs un Sergejs Naumovs.

## Spēlētāji
### Līgas apbalvojumi
Djurgårdens IF spēlētāji, kas saņēmuši līgas apbalvojumus.

* ***[[Guldpucken]]***
** Rolands Štolcs — 1959
** Anderss Kallurs — 1979
** Hokans Sēdergrēns — 1987
** Kents Nilsons — 1989
** Rolfs Ridervals — 1990
** Mikaels Johansons — 2000
* ***[[Guldhjälmen]]***
** Tomijs Sēderstrēms — 1998
** Frēdriks Brembergs — 2007
** Jakobs Josefsons — 2019
* ***[[Hokana Loba balva]]***
** Emils Bemstrēms — 2019
* **[[Zviedrijas hokeja līgas Labākā debitanta balva|Līgas labākais debitants]]**
** Tobijs Sēderstrēms — 1991
** Pērs Eklunds — 1995
** Mīkaels Telkvists — 2000
** Pātriks Hērnkvists — 2007
** Daniels Larsons — 2008
** Markuss Sorensens — 2015
** Emils Bemstrēms — 2019
** Viljams Eklunds — 2021
* **[[Honkena balva]]**
** Daniels Larsons — 2008
** Ādams Reideborns — 2019

## Ārējās saites
* Komandas oficiālā mājaslapa
* Eliteprospects.com komandas lapa
Mora IK

***Mora IK*** ir hokeja komanda, kas bāzēta Morā, Zviedrijā, un spēlē *[[Hockeyallsvenskan]]* līgā. Klubs dibināts 1935. gadā.

Iepriekš Zviedrijas augstākajā hokeja līgā spēlējusi laikposmā no 1940. līdz 1970. gadam. 2004. gadā iekļuva Elitsērijā un pavadīja tur četras sezonas līdz 2008. gadam, kad izkrita uz Allsvenskan. Zviedrijas vadošajā hokeja līgā SHL atgriezās 2017. gadā pēc uzvaras pār *[[Leksands IF]]* kvalifikācijas pārspēlēs.

2005.—06. gada sezonā komandā spēlēja Atvars Tribuncovs, savukārt 2012.—13. gada sezonu Mora IK sastāvā aizvadīja Ervīns Muštukovs.

## Atsauces

## Ārējās saites

* Komandas oficiālā mājaslapa
* Eliteprospects.com komandas lapa
Södertälje SK

***Södertälje SK*** ir hokeja komanda, kas bāzēta Sēderteljē, Zviedrijā, un spēlē Allsvenskan līgā. Klubs dibināts 1902. gadā, sešas reizes tas izcīnījis Zviedrijas čempiones titulu. Pēdējo reizi komanda to paveica 1985. gadā.

Allsvenskan komanda spēlē kopš 2011. gada.

2001.—02. gada sezonā 11 spēles komandas sastāvā aizvadīja Grigorijs Panteļejevs, 2006.—07. gada sezonā Södertälje SK rindās spēlēja Oļegs Sorokins, savukārt 2007.—08. gada sezonu klubā aizvadīja Rodrigo Laviņš.

## Ārējās saites
* Komandas oficiālā mājaslapa
* Eliteprospects.com komandas lapa
Andrejs Stass

**Andrejs Stass** (, ; dzimis 1988. gada 18. oktobrī) ir baltkrievu hokejists, centra uzbrucējs, Baltkrievijas hokeja izlases dalībnieks. Kopš 2023. gada Stass spēlē Kontinentālās hokeja līgas kluba Minskas "Dinamo" sastāvā.

Viņa brālis Sergejs Stass arī ir profesionāls hokejists.

## Spēlētāja karjera
Profesionāļa karjeru A. Stass sāka 2006.—07. gada sezonā, tajā aizvadot 12 spēles Baltkrievijas Ekstralīgas kluba Minskas "Yunost" sastāvā. "Yunost" rindās uzbrucējs aizvadīja arī 2007.—08. gada sezonu, taču tad pievienojās jaundibinātās KHL līgas klubam Minskas "Dinamo". Pēc sešām "Dinamo" pavadītām sezonām, 2014. gada jūnija sākumā noslēdza līgumu ar Maskavas CSKA vienību. Pēc tam pusotru sezonu aizvadīja Ņižņekamskas "Ņeftehimik", taču tad atgriezās Minskā. 2017. gada vasarā A. Stass noslēdza līgumu ar Omskas "Avangard".

Baltkrievijas hokeja izlases rindās spēlējis 2010. gada olimpisko spēļu turnīrā, kā arī piecos Pasaules čempionātos.

## Ārējās saites
Lauri Korpikoski

**Lauri Korpikoski** (; dzimis 1986. gada 28. jūlijā) ir somu hokejists, malējais uzbrucējs, Somijas hokeja izlases dalībnieks. Pašlaik (2020) Korpikoski spēlē Somijas hokeja līgas Liiga kluba PSC sastāvā.

## Spēlētāja karjera
Profesionāļa karjeru Korpikoski sāka 2004.—05. gada sezonā, to aizvadot SM līgas kluba Turku TPS sastāvā. Jau 2005.—06. gada sezonas otrajā pusē uzbrucējs pārcēlās uz Ziemeļameriku, sezonu noslēdzot AHL klubā Hartfordas "Wolf Pack".

"Wolf Pack" rindās hokejists aizvadīja nākamās divas sezonas, vien 2007.—08. gada sezonā debitējot NHL kluba Ņujorkas "Rangers" sastāvā. 2008.—09. gada sezonā Korpikoski gan bija izdevies nostiprināties "Rangers" rindās. 2009. gada vasarā uzbrucējs tika aizmainīts uz Fīniksas "Coyotes" vienību. 2010.-11. gada sezonā atzīmējās ar 40 punktiem, kas ir līdz šim rezultatīvākā Korpikoski sezona viņa NHL karjerā. "Coyotes" rindās aizvadīja sešas sezonas, līdz 2015. gada vasarā tika aizmainīts uz Edmontonas "Oilers".

2016. gada oktobrī, īsi pēc sezonas sākuma, noslēdza viena gada līgumu ar Dalasas "Stars", taču 1. martā tika aizmainīts uz Kolumbusas "Blue Jackets".

Somijas hokeja izlases rindās izcīnījis bronzas medaļas 2014. gada olimpiskajās spēlēs, spēlējis arī 2010. un 2013. gada Pasaules čempionātos.

## Ārējās saites
Īzerlonas "Roosters"

**Īzerlonas "Roosters"** () ir hokeja komanda, kas bāzēta Īzerlonā, Vācijā, un spēlē Vācijas hokeja līgā. Komanda dibināta 1959. gadā.

2000.—01. gada sezonu komandas rindās aizvadīja Latvijas hokejists Leonīds Tambijevs. 2022.—23. gada sezonā komandā spēlēja latviešu uzbrucējs Kaspars Daugaviņš.

## Ārējās saites

* Komandas oficiālā mājaslapa
* Eliteprospects.com komandas lapa
Hockeyallsvenskan

**Allsvenskan hokeja līga** (zināma arī kā **Allsvenskan**, **Hockeyallsvenskan** vai **Superallsvenskan**) ir otra augstākā Zviedrijas hokeja līga aiz Zviedrijas hokeja līgas (SHL). Allsvenskan pašlaik spēlē 14 komandas. Līga izveidojās 1999. gadā, iepriekš tai esot sadalītai divās ziemeļu un dienvidu reģionālajās līgās.

## 2023.—2024. gada sezonas komandas
* AIK
* Almtuna IS
* BIK Karlskoga
* Brynäs IF
* Djurgårdens IF
* IF Björklöven
* Kristianstads IK
* Mora IK
* Nybro Vikings IF
* Södertälje SK
* Tingsryds AIF
* Västerviks IK
* Västerås IK
* Östersunds IK

## Visi čempioni

* 1999.—00. - Timrå IK
* 2000.—01. - Södertälje SK
* 2001.—02. - Leksands IF
* 2002.—03. - Hammarby IF 
* 2003.—04. - Mora IK 
* 2004.—05. - Leksands IF
* 2005.—06. - Malmes "Redhawks"
* 2006.—07. - Södertälje SK
* 2007.—08. - Leksands IF 
* 2008.—09. - Leksands IF
* 2009.—10. - Leksands IF
* 2010.—11. - Växjö Lakers

* 2011.—12. - Örebro HK
* 2012.—13. - Leksands IF
* 2013.—14. - Malmes "Redhawks"
* 2014.—15. - VIK Västerås HK
* 2015.—16. - Stokholmas AIK
* 2016.—17. - Mora IK
* 2017.—18. - Timrå IK
* 2018.—19. - Stokholmas AIK
* 2019.—20. - IF Björklöven
* 2020.—21. - Timrå IK
* 2021.—22. - HV71
* 2022.—23. - Modo Hockey
* 2023.—24. - Brynäs IF
* 2024.—25. - Djurgårdens IF

## Ārējās saites

*Līgas oficiālā mājaslapa
*Līgas profils eliteprospects.com mājaslapā
Rögle BK

***Rögle BK*** ir hokeja komanda, kas bāzēta Engelholmā, Zviedrijā, un spēlē Zviedrijas hokeja līgā. Klubs dibināts 1932. gadā.

No 1992. līdz 1996., kā arī no 2008. līdz 2010. gadam un 2012.—2013. gada sezonā komanda spēlēja Zviedrijas Elitsērijā, tad divas sezonas pavadīja Allsvenskan, bet 2015. gadā atgriezās Zviedrijas augstākajā līgā. 2022. gadā komanda kļuva par Čempionu hokeja līgas uzvarētāju.

1995.—1996. gada sezonā komandā Rögle BK spēlēja latviešu uzbrucējs Harijs Vītoliņš. No 2023. gada līdz 2024. gadam komandā spēlēja uzbrucējs Rodrigo Ābols. 

## Spēlētāji
### Līgas apbalvojumi
Komandas spēlētāji, kas saņēmuši līgas apbalvojumus.

* ***[[Guldpucken]]***
** Kenijs Jensens — 2006

* ***[[Guldhjälmen]]***
** Kodijs Karens — 2020

* **[[Hokana Loba balva]]**
** Simons Riforss — 2021

* **[[Zviedrijas hokeja līgas Labākā debitanta balva|Līgas labākais debitants]]**
** Kenijs Jensens — 1993
** Ludvigs Rensfelds — 2016
## Atsauces

## Ārējās saites
* Komandas oficiālā mājaslapa
* Eliteprospects.com komandas lapa
2013.—2014. gada Rīgas "Dinamo" sezona

**2013.—2014. gada Rīgas "Dinamo" sezona** bija komandas sestā sezona.

Starpsezonā komandas sastāvā atgriezās tās agrākie līderi Sandis Ozoliņš un Marcels Hosa.

## Rezultāti
### Regulārā sezona

## Sastāva izmaiņas
Izmaiņas, kas piemeklējušas komandas sastāvu kopš 2012.—13. gada sezonas noslēguma.

### Jaunpienākušie spēlētāji

### Aizgājušie spēlētāji

* - līgums ar "Dinamo" beidzās līdz ar 2012.—13. gada sezonas noslēgumu

## Pirmssezonas pārbaudes spēles

## Skatīt arī
* 2013.—2014. gada KHL sezona
Akmeņtārtiņi

**Akmeņtārtiņi** (*Arenaria*) ir sloku dzimtas (*Scolopacidae*) tārtiņveidīgo putnu ģints, kas apvieno 2 sugas. Šīs ģints tuvākie radinieki ir šņibīši (*Calidris*). Akmeņtārtiņu abas sugas ligzdo arktiskajā joslā, bet ziemas periodā tās migrē uz dienvidiem. Akmeņtārtiņi uzturas jūru krastos, priekšroku dodot akmeņainai pludmalei, nevis smilšainai. Tie bieži veido jauktus barus ar jūras šņibīti (*Calidris maritima*).

Latvijā sastopama viena akmeņtārtiņu ģints suga — akmeņtārtiņš (*Arenaria interpres*). Tas nelielā skaitā regulāri caurceļo Latviju. Biežāk to var novērot pie jūras, bet reizēm arī iekšzemē. Divas reizes akmeņtārtiņš ir novērots ziemā rietumu piekrastē.

## Izskats un īpašības
Abas sugas ir vidēji lieli slokveidīgie putni. To ķermeņa garums ir 21 – 26&nbsp;cm. Akmeņtārtiņi ir enerģiski putni, ar spēcīgiem kakliem un knābjiem, kas piemēroti to barošanās veidam. Kā jau to nosaukums norāda, akmeņtārtiņi ar knābi griež apkārt akmentiņus vai jūras zāles, zem tiem meklējot paslēpušos bezmugurkaulniekus.

## Sistemātika
***Akmeņtārtiņi** (*Arenaria*)
**Akmeņtārtiņš (*Arenaria interpres*)
**Melnais akmeņtārtiņš (*Arenaria melanocephala*)

## Galerija

Attēls:Arenaria interpres 2.jpg|Akmeņtārtiņš (*Arenaria interpres*)
Attēls:ArenariaMelanocephala 3864.jpg|Melnais akmeņtārtiņš (*Arenaria melanocephala*)


## Atsauces

## Ārējās saites

*Akmeņtārtiņš
Arenaria

***Arenaria*** var būt:

* Akmeņtārtiņi () — putnu ģints sloku dzimtā;
* Smiltenītes () — augu ģints neļķu dzimtā.
Pūslīši

**Pūslīši** (*Phalaropus*) ir sloku dzimtas (*Scolopacidae*) tārtiņveidīgo putnu ģints, kas apvieno 3 sugas. Pūslīšu tuvākie radinieki ir tilbītes un upes tilbītes, kā arī terekijas, akmeņtārtiņi un šņibīši. Šīs ģints divas sugas ligzdo Ziemeļamerikas un Eirāzijas arktiskajā zonā, bet Amerikas pūslītis (*Phalaropus tricolor*) tikai Ziemeļamerikas rietumos. Visas sugas ziemas periodā migrē dienvidu virzienā. Arktiskās populācijas ziemo tropisko jūru krastos, bet Amerikas pūslītis dodas uz Dienvidameriku.

## Latvijā
Latvijā var novērot 2 pūslīšu ģints sugas: platknābja pūslīti (*Phalaropus fulicarius*) un šaurknābja pūslīti (*Phalaropus lobatus*). Abas sugas Latvijas teritoriju nelielā skaitā caurceļo. Platknābja pūslītim līdz 2012. gadam bijuši 12 novērojumi. Iespējams, ka Latviju retu reizi caurceļo arī trešā ģints suga — Amerikas pūslītis. Tomēr šai sugai Latvijā līdz šim nav bijuši novērojumi, lai gan tā ir novērota Igaunijā, Somijā un Zviedrijā.

## Izskats un īpašības
[thumb|left|220px|[Platknābja pūslītis|Platknābja pūslīša (*Phalaropus fulicarius*) mātīte vasaras apspalvojumā]]
Pūslīšiem ir divas īpašības, kas tos atšķir no pārējiem slokveidīgajiem putniem. Tiem ir neparasts ligzdošanas ieradums un unikāla barošanās tehnika. Kad pūslīši barojas, tie ātri peld, metot nelielus apļus, izveidojot ūdens virpuli, tādējādi ūdens starume uznes virspusē bezmugurkaulniekus no seklās ūdenstilpes dibena. Pūslītis pēc tam iemērc knābi virpuļa centrā, uzķerot uzpeldējušo medījumu — ūdens kukaiņus un vēžveidīgos. Turklāt pēc tam, kad upuris ir saķerts knābī, tas ir jādabū pa garo knābi līdz mutei. Pūslīši šim nolūkam izmanto ūdens straumi, kas nogādā līdz mutei saķerto medījumu.

Visas sugas ir apmēram vienādi lielas: 15—25 cm garas. Pūslīšiem ir taisni, slaidi knābji un daļējas peldpleznas. Uz pirkstiem ir platas ādas krokas, bet pirksti savā starpā nav savienoti. Apspalvojums ziemā ir pelēks vai balts, bet vasarā — ar sarkanbrūnām pazīmēm. Pūslīšiem piemīt izņēmuma veida dzimumu dimorfisms — mātītes ir lielākas un krāsainākas nekā tēviņi. Mātītes ir tās, kas cīnās viena ar otru un iekaro tēviņa uzmanību, turklāt, kad pāris ir izveidots, mātīte ligzdošanas teritorijai neļauj tuvoties citai mātītei. Mātīte pabeidz dēt un tēviņš uzsāk perēt olas. Viņš ir vienīgais, kas perē un vienīgais, kas rūpējas par mazuļiem. Kad dēšana beigusies, mātīte pamet tēviņu un cenšas atrast citu tēviņu, ar kuru sapāroties. Ja perējums tēviņam aiziet bojā, tas vēlreiz sapārojas ar to pašu mātīti vai citu. Kad riesta laiks beidzas un vairs nevar paspēt izperēt un izaudzināt jaunu perējumu, mātītes uzsāk migrāciju dienvidu virzienā, atstājot tēviņus ar jauno paaudzi. Pūslīšiem piemīt reta īpašība — poliandrija, ko var novērot dabā, mātītes sezonas laikā sapārojas ar vairākiem tēviņiem, bet tēviņš normālos apstākļos tikai ar vienu mātīti.

## Sistemātika
* **Pūslīšu ģints** (*Phalaropus*)
** Amerikas pūslītis (*Phalaropus tricolor*)
** Platknābja pūslītis (*Phalaropus fulicarius*)
** Šaurknābja pūslītis (*Phalaropus lobatus*)

## Atsauces

## Ārējās saites

* IBC: Snipes, Sandpipers and Phalaropes (Scolopacidae) 
* Falaropodi